Document ID: /roh_data/filtered/fineweb-2-filterrobots_roh.jsonl.gz/55447

La sesida dals chautegias ha gì lieu quest onn per l'emprima giada a moda virtuala. Ils lufs e las vatgas-mamma èn stads ils dus temas dominants.
La controlla da las vatgas che fan vadè sin las alps sto vegnir meglierada. Quai ha ditg il veterinari chantunal Giochen Bearth. Cun in mussavia vegn definì da nov, che las vatgas ston vegnir separadas en in claus spezial per far vadè. Uschia duain ils responsabels procurar ch'ils animals na vegnan betg attatgads da lufs. Vinavant duai era vegnir impedì, ch'i dettia attatgas da vatgas che protegian lur vadels envers viandants che sa cuntegnan betg correct.
Per tadlar curt e concis: